A4-0337/96

Πρόταση κανονισμού του Συμβουλίου που τροποποιεί τον κανoνισμό (ΕΟΚ) 404/93 για την κοινή οργάνωση αγοράς στον τομέα της μπανάνας (COM(96)0082 - C4-0233/96 - 96/0080(CNS))

Η πρόταση αυτή εγκρίνεται με τις ακόλουθες τροποποιήσεις που εγκρίθηκαν στις 13 Δεκεμβρίου 1996 καθώς και τις ακόλουθες συμβιβαστικές τροποποιήσεις ((ΣΠ της ημερομηνίας αυτής, Μέρος ΙΙ, σημείο 8)):

(Συμβιβαστική τροπολογία 14)*

ΑΡΘΡΟ 1, ΠΑΡΑΓΡΑΦΟΣ 2

Άρθρο 19, παράγραφος 1α (νέα) (Κανονισμός (ΕΟΚ) αριθ. 404/93)

>Κείμενο μετά την ψηφοφορία στο ΕΚ>

1α. Στην περίπτωση που μια χώρα ΑΚΕ, όπως αναφέρεται στο παράρτημα του κανονισμού ΕΟΚ αριθ. 404/93, δεν είναι σε θέση, λόγω ανωτέρας βίας, νοουμένων με τον όρο αυτό καταστάσεων όπως η σοβαρή εσωτερική πολιτική, οικονομική, κοινωνική ή θεσμική κρίση, ο συνεχής εμφύλιος πόλεμος και/ή η ακυβερνησία, να εξάγει προς την Ευρωπαϊκή Ένωση την όλη παραδοσιακή ποσότητα που προβλέπει το Παράρτημα του Κανονισμού 404/93/ΕΟΚ και μέχρις ότου η εν λόγω χώρα ΑΚΕ επανέλθει στην πλήρη ομαλότητα, η ποσότητα αναφοράς που χρησιμοποιείται για τον προσδιορισμό της χορήγησης πιστοποιητικών τρίτων χωρών ΑΚΕ μη παραδοσιακών για τους εμπορευομένους κατηγορίας Β θα αντιπροσωπεύεται από την εικονική λειτουργική ικανότητα κάθε εισαγωγέα κατά την τελευταία τριετία. Η εικονική λειτουργική ικανότητα προσδιορίζεται από το μέσο όρο των εισαγωγών που πράγματι πραγματοποίησε ο κάθε εμπορευόμενος κατά την τελευταία τριετία συμψηφιζόμενες από τη διαφορά σε ποσοστιαία σχέση μεταξύ των ποσοτήτων των εν λόγω εισαγωγών και της παραδοσιακής ποσότητας

>Αρχικό κείμενο>

* (Η τροπολογία αυτή αντικαθιστά την τροπολογία που εγκρίθηκε

κατά τη συνεδρίαση της 13ης Δεκεμβρίου 1996)

(Συμβιβαστική τροπολογία 15)*

ΑΡΘΡΟ 1, ΠΑΡΑΓΡΑΦΟΣ 2

Άρθρο 19, παράγραφος 1β (νέα) (Κανονισμός (ΕΟΚ) αριθ. 404/93

>Κείμενο μετά την ψηφοφορία στο ΕΚ>

1β. Μέχρις ότου μία χώρα ΑΚΕ, όπως αναφέρεται στο Παράρτημα του Κανονισμού ΕΟΚ αριθ. 404/93, δεν είναι σε θέση, λόγω ανωτέρας βίας, νοουμένων με τον όρο αυτό καταστάσεων, όπως η σοβαρή εσωτερική πολιτική, οικονομική, κοινωνική ή θεσμική κρίση, ο συνεχής εμφύλιος πόλεμος και/ή η ακυβερνησία, να εξάγει προς την Ευρωπαϊκή Ένωση την πλήρη ποσόστωση που της αποδίδεται βάσει του Παραρτήματος του Κανονισμού 404/93, η δασμολογική ποσόστωση τρίτων χωρών και μη παραδοσιακών ΑΚΕ θα αυξάνεται στο τέλος κάθε έτους κατά μία ποσότητα αντιστοιχούσα στη διαφορά μεταξύ της εν λόγω ποσότητας και της εξαγωγής που η χώρα ΑΚΕ μπορούσε συγκεκριμένα να πραγματοποιήσει κατά τη διάρκεια του εν λόγω έτους.

Το συμπλήρωμα της ποσόστωσης θα αποδίδεται στους εισαγωγείς μπανανών της εν λόγω χώρας ΑΚΕ προκειμένου να καλύπτεται η διαφορά μεταξύ των μπανανών που πράγματι εισήχθησαν κατά το έτος αυτό από τη χώρα ΑΚΕ και της εικονικής τους λειτουργικής ικανότητας όσον αφορά τις εν λόγω μπανάνες που προσδιορίζεται βάσει της προηγούμενης παραγράφου. Οι εισαγωγές από τρίτε χώρες ή μη παραδοσιακές χώρες ΑΚΕ που πραγματοποιούνται βάσει της παραγράφου αυτής δεν θα συμψηφίζονται στις ποσότητες αναφοράς, αλλά θα πρέπει να υπολογίζονται σύμφωνα με την προηγούμενη παράγραφο.

>Αρχικό κείμενο>

* (Η τροπολογία αυτή αντικαθιστά την τροπολογία 9, που εγκρίθηκε

κατά τη διάρκεια της συνεδρίασης της 13ης Δεκεμβρίου 1996)

(Συμβιβαστική τροπολογία 16)*

ΑΡΘΡΟ 1, ΠΑΡΑΓΡΑΦΟΣ 2 α (νέα)

Άρθρο 19α (νέο) (Κανονισμός (ΕΟΚ) αριθ. 404/93)

>Κείμενο μετά την ψηφοφορία στο ΕΚ>

2α. Μετά το άρθρο 19, προστίθεται το ακόλουθο άρθρο 19α:

>Κείμενο μετά την ψηφοφορία στο ΕΚ>

«Άρθρο 19α

>Κείμενο μετά την ψηφοφορία στο ΕΚ>

Η Επιτροπή εξασφαλίζει, μέσω των κατάλληλων δράσεων διαφήμισης και προώθησης, καλύτερη πρόσβαση στην ευρωπαϊκή αγορά στους μικροπαραγωγούς όλων των χωρών (νόμιμοι παραγωγοί) που τηρούν υποδειγματική στάση από οικολογική και κοινωνική άποψη».

>Αρχικό κείμενο>

* (Η τροπολογία αυτή αντικαθιστά την τροπολογία 12, που εγκρίθηκε

κατά τη διάρκρεια της συνεδρίασης της 13ης Δεκεμβρίου 1996)

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που τροποποιεί τον κανονισμό ΕΟΚ 404/93 σχετικά με την κοινή οργάνωση αγοράς στον τομέα της μπανάνας (COM(96)0082 - C4-0233/96 - 96/0080(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(96)0082 - 96/0080(CNS) (( ΕΕ C 121, 25.4.1996, σελ. 15.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 της Συνθήκης ΕΚ (C4-0233/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της υπαίθρου και τη γνωμοδότηση της Επιτροπής Προϋπολογισμών και της Επιτροπής Ανάπτυξης και Συνεργασίας (A4-0337/96),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε

2. καλεί το Συμβούλιο να το ενημερώσει εκ νέου στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο επιφέρει ουσιαστικές τροποποιήσεις στην πρόταση της Επιτροπής

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή